Ifjúsági szinten részt vett az U20-as válogatottal az 1997-es ifjúsági világbajnokságon. A profik között a gól nélküli döntetlennel végződő Svédország elleni összecsapáson debütált 1998. április 22-én. Az 1998-as világbajnokság keretébe nem került be. A 2000–es Európa-bajnoki selejtezőn már fontos szerepet töltött be a gárdában. Két gólt szerzett az oroszok elleni nyitómérkőzésen, mely 3–2-es végeredménnyel zárult, továbbá mindkét találatot ő jegyezte az Anglia elleni 2-2-es döntetlen alkalmával a Wembley Stadionban 1999 februárjában. Tagja volt a 2000-es Európa bajnokság keretének, mely aranyérmet szerzett a kontinenstornán, valamint a 2001-es konföderációs kupát megnyerő csapatnak is, utóbbin egyetlen találatát Dél-Korea ellen jegyezte. 2002 novemberében elutasította Jacques Santini meghívását a Szerbia és Montenegró ellen készülő keretbe, így az igazgató eltiltotta a válogatottságtól. 2004 februárjában neve szóba jött a 2004-es Európa-bajnokságra készülő csapattal kapcsolatban, miután Djibril Cissé-t szintén felfüggesztették a nemzeti színektől.